**IEPIRKUMA**

**“Ielu apgaismojuma izbūve Daugavpils pilsētā”**

**identifikācijas Nr.DPD 2015/83**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2015.gada 11.novembra sēdē (protokols Nr.3) ir nolēmusi sniegt sekojošus skaidrojumus par iepirkuma nolikuma prasībām un nosacījumiem.

**Par piedāvājuma nodrošinājumu**

Atbilstoši iepirkuma nolikuma 7.11.punktā noteiktajām prasībām, pretendentam ir jāiesniedz Finanšu un kapitāla tirgus komisijas licencētas kredītiestādes jeb bankas vai apdrošinātāja jeb apdrošināšanas sabiedrības izdots piedāvājuma nodrošinājums – bankas garantija vai apdrošināšanas polise. Uz katru iepirkuma priekšmeta daļu pretendents iesniedz atsevišķu piedāvājuma nodrošinājumu, ņemot vērā katrā iepirkuma priekšmeta daļā noteikto piedāvājuma nodrošinājuma apmēru: iepirkuma priekšmeta 1.daļā – 2000 EUR, iepirkuma priekšmeta 2.daļā – 700 EUR. Vienlaikus piedāvājuma nodrošinājumā pretendentam ir jāietver piedāvājuma nodrošinājuma spēkā esamības termiņš atbilstoši iepirkuma nolikuma 7.11.3.apakšpunktā noteiktajiem nosacījumiem un piedāvājuma nodrošinājuma summas izmaksāšanas apstākļi atbilstoši nolikuma 7.11.4.apakšpunktā noteiktajiem nosacījumiem. Piedāvājuma nodrošinājuma oriģināls iesniedzams kopā ar piedāvājumu kā atsevišķs necauršūts dokuments atbilstoši iepirkuma nolikuma 7.11.6.apakšpunktā noteiktajiem nosacījumiem. Vienlaikus piedāvājuma nodrošinājuma kopiju pretendents ir tiesīgs iešūt piedāvājumā. Piedāvājuma nodrošinājumā noteiktā summa, ja iestājas 7.11.4.apakšpunktā noteiktie nosacījumi, ir izmaksājama pasūtītājam, kurš veic iepirkumu cita pasūtītāja vajadzībām – Daugavpils pilsētas domei.

**Par līguma izpildes nodrošinājuma apliecinājumu**

Atbilstoši iepirkuma nolikuma 9.7.punktā noteiktajam, pretendentam ir jāiesniedz licencētas kredītiestādes jeb bankas vai apdrošinātāja jeb apdrošināšanas sabiedrības izdots apliecinājums par līguma izpildes nodrošinājuma (garantijas) izsniegšanu pretendentam, ja tam tiks piešķirtas līguma slēgšanas tiesības, 5% (*piecu procentu*) apmērā no būvdarbu izpildes vai preču piegādes vērtības bez PVN, norādot kopējo līguma izpildes galvojuma vērtību. Uz katru iepirkuma priekšmeta daļu iesniedz atsevišķu līguma izpildes nodrošinājuma apliecinājumu.

**Par garantijas laika nodrošinājuma apliecinājumu**

Atbilstoši iepirkuma nolikuma 9.8.punktā noteiktajam, pretendentam ir jāiesniedz licencētas kredītiestādes jeb bankas vai apdrošinātāja jeb apdrošināšanas sabiedrības izdots apliecinājums par garantijas laika nodrošinājuma (garantijas) izsniegšanu pretendentam, ja tam tiks piešķirtas līguma slēgšanas tiesības, 5% (*piecu procentu*) apmērā no būvdarbu izpildes vērtības bez PVN, norādot kopējo līguma izpildes galvojuma vērtību. Garantijas laika nodrošinājuma apliecinājums ir iesniedzams tikai iepirkuma priekšmeta 1.daļā.

**Par līguma izpildes nodrošinājuma garantiju**

Atbilstoši iepirkuma nolikuma 9.7.punktā un iepirkuma nolikuma līgumu projektos noteiktajam līguma izpildes nodrošinājuma garantijai ir jāatbilst 12.pielikumā noteiktajam saturam un nosacījumiem un tā ir iesniedzama 5 darba dienu laikā pēc konkrēta līguma noslēgšanas. Līguma izpildes nodrošinājuma garantiju iesniedz komersants, kurš ir parakstījis iepirkuma līgumu attiecīgajā iepirkuma priekšmeta daļā.

**Par garantijas laika nodrošinājuma garantiju**

Atbilstoši iepirkuma nolikuma 9.8.punktā un iepirkuma nolikuma iepirkuma priekšmeta 1.daļas līguma projektā noteiktajam līguma izpildes nodrošinājuma garantijai ir jāatbilst 13.pielikumā noteiktajam saturam un nosacījumiem un tā ir iesniedzama 5 darba dienu laikā pēc būvdarbu pieņemšanas – nodošanas akta parakstīšanas brīža. Garantijas laika nodrošinājuma garantiju iesniedz komersants, kurš ir parakstījis iepirkuma līgumu iepirkuma priekšmeta 1.daļā.

Iepirkuma komisijas priekšsēdētāja *(personiskais paraksts)* J.Kornutjaka